* Obavijesni tekst

Zlatna ribica

Zlatna ribica potječe iz Kine.

To je slatkovodna riba kojoj odgovara temperatura vode oko 20 °C. Crveno-narančaste je boje i kreće se s pomoću peraja. Može narasti i do 30 cm duljine. Mužjake i ženke teško je međusobno razlikovati, osobito dok su mali.

Zlatnoj je ribici za normalan razvoj i sretan život potreban akvarij u kojem stane barem 30 l vode. U njega treba ugraditi filtar koji pročišćava vodu te osigurati ribici svjetlo i temperaturu vode koja joj odgovara. Vodu u akvariju treba redovito mijenjati, ali nikad svu odjednom. Stijenke akvarija treba čistiti od nečistoća i algi, pazeći pritom da se ribicu previše ne uznemiri. U akvarij treba staviti i mnogo biljaka jer ribica uživa plivati među njima i grickati ih.

Zlatna je ribica svežder no ipak jede više hranu biljnog podrijetla. Osim što jede biljke koje rastu u akvariju, treba joj dati i gotovu hranu u obliku pahuljica ili kuglica. Vrlo je proždrljiva pa treba paziti da joj se ne da previše hrane. Najbolje je hraniti je više puta dnevno količinom hrane koju može pojesti unutar jedne minute. Mogu joj se ponuditi i opareni listovi salate, blitve, špinata ili zgnječena kuhana mrkva ili grašak.

**1. Zaokruži slovo ispred točnog odgovora.**

A. Iz teksta *Zlatna ribica* saznajem različite točne i istinite informacije o jednoj vrsti ribe.

B. Tekst *Zlatna ribica* je uputa o tome kako treba održavati akvarij u kojem živi posebna vrsta

ribe.

C. Tekst *Zlatna ribica* je priča koja opisuje život lika po imenu Zlatna riba.

**2. Ako je tvrdnja točna, zaokruži DA, a ako je tvrdnja netočna, zaokruži NE.**

Zlatna ribica je svežder. DA NE

Zlatna ribica živi u moru, a može preživjeti i u akvariju. DA NE

Zlatnoj je ribici potrebna slatka voda za život. DA NE

Zlatna ribica jede hranu isključivo biljnog podrijetla. DA NE

Zlatna ribica najčešće je dulja od 30 cm. DA NE

Teško je razlikovati mužjake ovih riba od ženki. DA NE

**3. Zaokruži što je potrebno zlatnoj ribici da bi se normalno razvijala i sretno živjela u**

**akvariju.**

30 l vode u akvariju druge ribe da joj prave društvo jedan obilni obrok na dan

mijenjanje vode u akvariju svaki dan čišćenje akvarija od nečistoća i algi

**4. Zlatna ribica jede biljke koje rastu u akvariju. Koju joj je još hranu potrebno davati, a**

**koja joj se hrana može ponuditi?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5. Dopuni rečenicu prema podatcima koje saznaješ iz teksta.**

Zlatnu je ribicu najbolje hraniti jednom dnevno te joj davati onu količinu hrane koju može pojesti unutar jedne minute jer \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Prikaži u obliku kratkih uputa sve podatke iz teksta koji se odnose na održavanje**

**akvarija u kojem živi zlatna ribica.**